Publication: Magyar Közlöny
Issue: MK-2001-86 (Year: 2001, Number: 86)
Era: 1990-2004
Section: (1) Az egészségügyi ellátásban használt szakmai kódrendszerek és finanszírozási paraméterek karbantartásának jogi szabályozásáról szóló 6/1998. (III. 11.) NM rendelet (a továbbiakban: R.) 2. §-a (1) bekezdésének b) pontja
Paragraph Index: 16

(2) Az R. 2. §-ának (2) és (3) bekezdése helyébe az alábbi rendelkezés lép, egyidejűleg a § a következő (4) bekezdéssel egészül ki: „(2) Az (1) bekezdés szerinti javaslatokat a szakterületen dolgozó, illetve a finanszírozásban érintett személy, testület vagy szervezet az illetékes országos intézet vezetőjéhez juttatja el. Az országos intézet vezetője a javaslatot véleményezi és amennyiben az valamely orvos-szakmai kérdést érint, úgy továbbítja az illetékes szakmai kollégium(ok)nak. A szakmai kollégium a véleményével — egyet nem értés esetén annak indokaival — együtt a javaslatot annak kézhezvételétől számított harminc napon belül megküldi a 4. § szerinti Finanszírozási Kódkarbantartó Bizottság (a továbbiakban: Munkabizottság) elnökének.

Source: https://magyarkozlony.hu/hivatalos-lapok/599e390fb1029051d3656c5809331a0022829881/dokumentumok/b87a6fa7d5a8bdd8dedaa9edb085f49eb83208c3/letoltes